Сам юбіляр быў моцна ўражаны, калі пабачыў упершыню кнігу-прысвячэнне. Выданне "Сонца тваё не закоціцца, і месяц твой не схаваецца" была прэзентавана ў Вільні, а цяпер будзе паказана ў Мінску. У імпрэзах удзельнічае і сам айцец Аляксандр. З нагоды яго прыезду ў Беларусь была арганізавана выстава, прысвечаная яго дзейнасці. Яна адкрываецца ўвечары 21-га кастрычніка ў бібліятэцы імя Якуба Коласа Акадэміі навук. Тут будуць прадстаўленыя кнігі, артыкулы, даследаванні вядомага беларуса замежжа - перакладчыка на беларускую мову шмат якіх літургічных тэкстаў, зацверджаных пасля Ватыканам.